Komisijos reglamentas (EB) Nr. 31/2002,
2002 m. sausio 9 d.
iš dalies keičiantis Tarybos reglamentą (EB) Nr. 669/97, atidarantį Bendrijos tarifines kvotas tam tikriems Farerų salų kilmės žuvų ir žuvininkystės produktams ir numatantį jų administravimą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. balandžio 14 d. Tarybos reglamentą (EB) Nr. 669/97, atidarantį Bendrijos tarifines kvotas tam tikriems Farerų salų kilmės žuvies ir žuvininkystės produktams ir numatantį jų administravimą, apibrėžiantį išsamias šių priemonių pakeitimo ir pritaikymo nuostatas bei panaikinantį Reglamentą (EB) Nr. 1983/95 [1], su paskutiniais pakeitimais, padarytais Komisijos reglamentu (EB) Nr. 2471/1999 [2], ypač į jo 5 ir 6 straipsnius,
kadangi:
(1) 2001 m. liepos mėn. 11 d. EB-Danijos ir Farerų salų jungtinio komiteto sprendimu Nr. 2/2001 buvo iš dalies pakeista Susitarimo tarp, pirma, Europos bendrijos ir, antra, Danijos bei Farerų salų vietinės Vyriausybės [3] 1 protokolo priedo II lentelė - metinė krevečių ir Norvegijos omarų, apdorotų arba konservuotų, tarifinė kvota buvo padidinta nuo 2000 iki 3000 tonų. Šis sprendimas įsigaliojo 2001 m. rugsėjo 1 d.
(2) Atsižvelgiant į šį padidinimą, turi būti pakeistas Reglamento (EB) Nr. 669/97 priede prie užsakymo Nr. 09.0679 nurodytas metinis krevečių ir Norvegijos omarų, paruoštų arba konservuotų, tarifinės kvotos kiekis.
(3) Šiame reglamente numatytos priemonės atitinka Muitų kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 669/97 priede prie užsakymo Nr. 09.0679 nurodytas metinės krevečių ir Norvegijos omarų, paruoštų arba konservuotų, tarifinės kvotos kiekis didinamas iki 3000 tonų.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2001 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. sausio 9 d.